CELEX: 62016TN0850
Language: da
Date: 2016-11-30 00:00:00
Title: Sag T-850/16: Sag anlagt den 30. november 2016 — QE mod Eurojust

6.2.2017   
            
            
               DA
            
            
               Den Europæiske Unions Tidende
            
            
               C 38/43
            
         Sag anlagt den 30. november 2016 — QE mod Eurojust
   (Sag T-850/16)
   (2017/C 038/57)
   Processprog: fransk
   
      Parter
   
   
      Sagsøger: QE (Gouvy, Belgien) (ved advokaterne T. Bontinck og S. Cherif)
   
      Sagsøgt: Eurojust
   
      Sagsøgerens påstande
   
   
               —
            
            
               Før der træffes yderligere afgørelse tilpligtes sagsøgte at fremlægge referat af mødet af 17. marts 2016.
            
         
               —
            
            
               De anfægtede afgørelser af 22. april 2016 og 18. maj 2016 annulleres.
            
         
               —
            
            
               Eurojust tilpligtes at erstatte det tab, som QE har lidt, der med forbehold for en forhøjelse eller nedsættelse under sagen er anslået til 20 000 EUR (tyve tusinde euro), med tillæg af renter regnet fra indgivelsen af klagen den 8. juli 2016, som beregnes på grundlag af den sats, der fastsættes af Den Europæiske Centralbank for de vigtigste refinansieringstransaktioner, der finder anvendelse på den pågældende periode, med tillæg af to point.
            
         
               —
            
            
               Eurojust tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende vedrører det manglende retlige grundlag og de tilsidesættelser af retten til at blive hørt samt af proportionalitetsprincippet, som afgørelsen af 22. april 2016 er behæftet med.
            
         
               2.
            
            
               Andet anbringende vedrører den tilsidesættelse af artikel 23, stk. 2, i bilag IX til vedtægten for tjenestemænd i Den Europæiske Union, det åbenbart urigtige skøn og de tilsidesættelser af proportionalitetsprincippet og af pligten til at udvise omhu, som afgørelsen af 18. maj 2016 er behæftet med.
            
         
               3.
            
            
               Tredje anbringende vedrører det magtmisbrug og den interessekonflikt, som de to anfægtede afgørelser er behæftet med.